**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**Ո Ր Ո Շ Ու Մ**

**2020 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 5-Ի N 219-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ** **ՄԱՍԻՆ**

Հիմք ընդունելով «**Ծխախոտային արտադրատեսակների և դրանց փոխարինիչների օգտագործման հետևանքով առողջությանը հասցվող վնասի նվազեցման և կանխարգելման մասին» օրենքի** 3-րդ հոդվածի 1-ին մասը, 4-րդ մասը, 4-րդ հոդվածի 1-ին և 4-րդ մասերը և ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով, ինչպես նաև «Տեխնիկական կանոնակարգման մասին» օրենքի 8-րդ հոդվածով, Եվրասիական տնտեսական հանձնաժողովի Կոլեգիայի 2018 թվականի դեկտեմբերի 18-ի N 209 որոշմամբ` Կառավարությունը ***որոշում է.***

 1. Հայաստանի Հանրապետության կառավարության 2015 թվականի մարտի 5-ի «Ծխախոտի անվտանգության տեխնիկական կանոնակարգը հաստատելու և Հայաստանի Հանրապետության կառավարության 2005 թվականի ապրիլի 28-ի N 540-Ն որոշումն ուժը կորցրած ճանաչելու մասին» N 219-Ն որոշմամբ հաստատված հավելվածում (այսուհետ՝ Հավելված) կատարել հետևյալ փոփոխությունները և լրացումները․

 1 Հավելվածի 1-ին կետը շարադրել հետևյալ խմբագրությամբ.

 «1. Ծխախոտի անվտանգության տեխնիկական կանոնակարգի (այսուհետ` տեխնիկական կանոնակարգ) գործողությունը տարածվում է արտաքին տնտեսական գործունեության ապրանքային անվանացանկի ծածկագրերին համապատասխան ծխախոտային արտադրանք հանդիսացող հետևյալ ծխախոտային արտադրատեսակների վրա`

|  |  |
| --- | --- |
| սիգարներ, սիգարիլլաներ (սիգարիտաների), սիգարետ, կրետեկ, բիդի | 2402 10 000 02402 20 100 02402 20 900 0 |
| բարակ կտրատած ծխելու ծխախոտ, նարգիլեի ծխախոտ, ծխագլանակ | 2403 11 000 02403 19 100 02403 19 900 0 |
| տաքացվող ծխախոտով արտադրատեսակ (տաքացվող ծխախոտային գլանակ, տաքացվող կապսուլա ծխախոտով) | 2403 99 900 9 |

».

 2 Հավելվածի 5-րդ կետում  «Ծխախոտի իրացման, սպառման և օգտագործման սահմանափակումների մասին» Հայաստանի Հանրապետության օրենքով բառերը փոխարինել **«Ծխախոտային արտադրատեսակների և դրանց փոխարինիչների օգտագործման հետևանքով առողջությանը հասցվող վնասի նվազեցման և կանխարգելման մասին» օրենքով» բառերով.**

3 Հավելվածի 5-րդ կետը լրացնել հետևյալ բովանդակությամբ 11)-րդ և 12)-րդ ենթակետերով․

«11)  տաքացվող ծխախոտ` նորարարական ծխախոտային արտադրանք, որը պարունակում է ծխախոտային հումք և նախատեսված է միայն տաքացման սարքով օգտագործման համար, առանց այրման կամ կիսաայրման.

12) նորարարական ծխախոտային արտադրանք` ծխախոտային արտադրանք, որը սիգարներ, սիգարիլլաներ (սիգարիտաների), սիգարետ, կրետեկ, բիդի, բարակ կտրատած ծխելու ծխախոտ, նարգիլեի ծխախոտ, ծխագլանակ, ծամախոտ, քթախոտ չէ:».

 4 Հավելվածի 10.1.-րդ կետից հետո լրացնել հետևյալ խմբագրությամբ 10.2-րդ կետ. «10.2. Տաքացվող ծխախոտի օգտագործման ընթացքում պետք է բացառված լինի ծխախոտի այրումը կամ կիսաայրումը, ինչը որոշվում է ծխախոտային գոլորշու գազային ֆազայում 100 սմ3 0.3 մգ-ից ոչ ավել ածխածնի մոնոօքսիդի պարունակությամբ:».

 5 Հավելվածի N2 Աղյուսակը լրացնել հետևյալ բովանդակությամբ նոր տողով.

|  |  |  |
| --- | --- | --- |
| Տաքացվող ծխախոտ | խոնավություն, % | 7-ից ոչ պակաս |
| գլիցերին թորած, % | 95-ից ոչ պակաս մաքրությամբ |
| պրոպիլենգլիկոլ, % | 95-ից ոչ պակաս մաքրությամբ |

 6 Հավելվածի 17-րդ կետից հանել «ծխախոտի» բառը.

 7 Հավելվածի 17-րդ կետի 1)-ին ենթակետում «Ծխամորճի ծխախոտ» բառերից հետո լրացնել «, Տաքացվող ծխախոտի գլանակ», «Տաքացվող կապսուլա ծխախոտով» բառերը.

 8 Հավելվածի 16-րդ կետը լրացնել հետևյալ բովանդակությամբ 10)-րդ ենթակետով․

 «10)  Տաքացման համար նախատեսված սարքի անվանումը, որի հետ օգտագործվում է տաքացվող ծխախոտով արտադրատեսակը:».

 9 Հավելվածի 18-րդ կետը շարադրել հետևյալ խմբագրությամբ․

 «1 հիմնական նախազգուշացման տեքստերով՝

 ա. «Ծխելը վնասակար է առողջությանը», կամ «Ծխախոտի օգտագործումը վնասակար է առողջությանը» (տաքացվող ծխախոտի համար),

 բ. «Ծխելը կարող է լինել մահացու», կամ «Ծխախոտի օգտագործումը կարող է լինել մահացու» (տաքացվող ծխախոտի համար),

գ. «Ծխելը լրջորեն վնասում է Ձեզ և Ձեզ շրջապատող անձանց» կամ «Ծխախոտի օգտագործումը լրջորեն վնասում է Ձեզ և Ձեզ շրջապատող անձանց» (տաքացվող ծխախոտի համար).

2) լրացուցիչ նախազգուշացման տեքստերով`

ա. «Ծխելն առաջացնում է թոքի քաղցկեղ», կամ «Ծխախոտի օգտագործումը առաջացնում է թոքի քաղցկեղ» (տաքացվող ծխախոտի համար).

բ. «Պահպանեք երեխաներին` թույլ մի տվեք նրանց շնչել ծխախոտի ծուխը».

գ. «Ծխելը հղիության ընթացքում վնասում է Ձեր ապագա երեխային», կամ «Ծխախոտի օգտագործումը հղիության ընթացքում վնասում է Ձեր ապագա երեխային» (տաքացվող ծխախոտի համար).

դ. «Ծխելն առաջացնում է սիրտ-անոթային հիվանդություններ», կամ «Ծխախոտի օգտագործումը առաջացնում է սիրտ-անոթային հիվանդություններ» (տաքացվող ծխախոտի համար).

ե. «Ծխելը հանգեցնում է անոթների խցանման և հանդիսանում է սրտի և ուղեղի կաթվածի պատճառ», կամ «Ծխախոտի օգտագործումը հանգեցնում է անոթների խցանման և հանդիսանում է սրտի և ուղեղի կաթվածի պատճառ» (տաքացվող ծխախոտի համար).

զ. «Ծխելը թողնելով կարող եք նվազեցնել սրտի և թոքերի մահաբեր հիվանդությունների հավանականությունը», կամ «Ծխախոտի օգտագործումը դադարեցնելով կարող եք նվազեցնել սրտի և թոքերի մահաբեր հիվանդությունների հավանականությունը» (տաքացվող ծխախոտի համար).

է. «Ծխելը վնասում է սերմնահեղուկը և նվազեցնում վերարտադրողականությունը», կամ «Ծխախոտի օգտագործումը վնասում է սերմնահեղուկը և նվազեցնում վերարտադրողականությունը» (տաքացվող ծխախոտի համար).

ը. «Ծխելն առաջացնում է թոքի մահացու քաղցկեղ», կամ «Ծխախոտի օգտագործումը առաջացնում է թոքի մահացու քաղցկեղ» (տաքացվող ծխախոտի համար):».

9 Հավելվածի 19-րդ կետի «Ծխելու» բառից հետո լրացնել «կամ ծխախոտի օգտագործման» բառերը.

10 Հավելվածի 19-րդ կետի «կողմերից յուրաքանչյուրի մակերևույթի 30 տոկոսից» բառերը փոխարինել «կողմերի մակերևույթի 50 տոկոսից» բառերով.

11 Հավելվածի 19-րդ կետի 7)-րդ ենթակետում «նախատեսված 8 տարբերակներով» բառերը փոխարինել «նախատեսված տարբերակներով» բառերով.

12 Հավելվածի 4-րդ աղյուսակը լրացնել հետևյալ բովանդակությամբ 12-րդ, 13-րդ և 14-րդ կետերով. «

|  |  |  |
| --- | --- | --- |
| 12. | ԳՕՍՏ 6824-96 Գլիցերին թորած | Ընդհանուր տեխնիկական պայմաններ |
| 13. | ԳՕՍՏ 8072-77 Ֆերմենտացված ծխախոտի հումք | Տեխնիկական պայմաններ |
| 14. | ԳՕՍՏ 26996-86 Պոլիպրոպիլեն և պրոպիլենի համապոլիմերներ | Տեխնիկական պայմաններ |

»:

 2. Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակի ղեկավարին՝ սույն որոշումն ուժի մեջ մտնելուց հետո մեկամսյա ժամկետում ապահովել սույն որոշմամբ սահմանված ծխախոտային արտադրանքի նկատմամբ պետական վերահսկողության իրականացման ստուգաթերթերի հաստատումը։

 3. Սահմանել, որ միայն Հայաստանի Հանրապետության տարածքում ծխախոտային արտադրանքը շրջանառվում է սույն որոշման 1-ին կետով սահմանված պահանջներին համապատասխան՝ մինչև 2024 թվականի հունվարի 1-ը։

 4․Սույն որոշումն ուժի մեջ է մտնում 2021 թվականի հունվարի 1-ից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ